Narodna skupština
20100225

Narodni poslaniče, upućujem vas na čitanje Poslovnika Narodne skupštine, člana koji definiše pravo dobijanja reči da se govori o povredi Poslovnika i dužnosti i obaveze predsedavajućeg da da objašnjenje. Molim vas da ne upućujete narodne poslanike, a ni bilo kog predsedavajućeg, da je dobro da predsedavajući krši Poslovnik Narodne skupštine i da ne postupa po stavu Poslovnika koji ga obavezuje da daje objašnjenja. Da li još neko želi reč u raspravi o amandmanu na član 9? Reč ima narodna poslanica Nataša Jovanović.